
Sergi de Diego i Mas, secretari accidental de l’Ajuntament de Dosrius, comarca del Maresme,

C E R T I F I C O:

Que el Ple municipal, en sessió ordinària realitzada el dia 29 de febrer de 2024 va aprovar l’acord que textualment diu el següent:

“ASIGNACIÓ GRUPS MUNICIPALS 
El ple municipal, en sessió extraordinària de data 04 de juliol de 2023 va aprovar el règim de dedicació i de les retribucions i indemnitzacions dels membres de la corporació. L’apartat quart de l’esmentada moció estableix amb efectes 17 de juny de 2023 data de constitució del nou Ajuntament, una indemnització a favor dels diferents grups municipals i de caràcter mensual, per despeses efectuades en l’exercici de les seves funcions i en els quanties següents:
1. 16 euros mensuals per cada regidor electe
1. 50 euros mensuals per a cada grup municipal
Previ a la adopció del present acord s’ha proposat aprovar un increment de la assignació als grups municipals per la legislatura 2023/2027 amb el següents imports:
1. 18,32 euros mensuals per cada regidor electe
1. 57,25 euros mensuals per a cada grup municipal
Aquestes retribucions s’aproven en base al que disposa l’article 73.3 de la llei 7/1985, de 2 d’abril, reguladora de bases de Règim Local (LLRBRL), la qual disposa que el Ple municipal, amb càrrec als pressupostos anuals podrà assignar als grups polítics municipals una dotació econòmica  que ha de tenir un component fix, idèntic per a tots els grups i una altra variable, en funció del nombre de membres de cada un d'ells, dins dels límits, si escau, dels establerts en les lleis del pressupost estatal i sense que es puguin destinar al pagament dels salaris del personal de qualsevol tipus al servei de la corporació o a l'adquisició d'immobilitzat de caràcter patrimonial. Els grups polítics hauran de portar una comptabilitat específica de l'assignació, que estarà disponible al Plenari de la Corporació, sempre que aquest ho sol·licitin.
Tractant-se aquesta assignació d’un acte amb contingut econòmic, es troba subjecte a control per part de la intervenció municipal i a remissió a la Base de Dades Nacional de Subvencions
L'anàlisi de la naturalesa de les despeses i, per això, la decisió de la seva remissió a les BDNS, correspon a l'òrgan responsable de la gestió de crèdits. En qualsevol cas, tractant-se de entregues dineràries sense contraprestació i en relació amb el que es disposa en l'article 3.2 de la LGS (referint-se a les agències i altres entitats de dret públic) i en la DA 16 (fundacions públiques) i les modificacions recollides en l’article 20.8 com a conseqüència de l’aprovació i entrada en vigor de la llei 15/2014, de 16 de setembre, de racionalització del sector públic i altres mesures de reforma administrativa,  també han de ser comunicades a la BDNS.
La documentació justificativa de la subvenció haurà de posar-se a disposició del plenari si aquest ho exigeix i lliurar-la en tot cas a la intervenció municipal. ha de ser el propi Ajuntament qui en exercici de la potestat d’autoorganització local fixi els aspectes relatius a la justificació de les assignacions, com ara la periodicitat de la justificació, sempre limitada al principi d’anualitat pressupostària. En aquest sentit caldrà tenir en compte que l’any electoral, al finalitzar la legislatura caldria realitzar el tancament de la justificació de les assignacions. 
Atès que aquesta assignació, en virtut de la seva naturalesa està subjecta a justificació per part dels receptors de les mateixes, és pertinent regular determinats aspectes relatius a la documentació requerida i a les despesa elegibles com a justificatives.
En virtut del que s’ha exposat, es procedeix a aprovar les estipulacions que es proposa que regeixin la concessió de l’ajut i que es concreten en les següents:
PRIMERA.-  IMPORT DE LES SUBVENCIONS
	GRUP MUNICIPAL
	IMPORT MENSUAL
	TOTAL ANUAL
	NÚM DE
	IMPORT MENSUAL PER
	TOTAL ANUAL
	TOTAL ANUAL

	
	GRUP
	
	REGIDORS
	TOTAL
	
	 

	
	 
	
	 
	REGIDORS
	
	 

	PSC
	57,25 €
	687 €
	5
	18,32
	1099,2
	1.786 €

	JuntsxCat
	57,25 €
	687 €
	2
	18,32
	439,68
	1.127 €

	ERC
	57,25 €
	687 €
	3
	18,32
	659,52
	1.347 €

	SDP
	57,25 €
	687 €
	1
	18,32
	219,84
	907 €

	La Pac
	57,25 €
	687 €
	1
	18,32
	219,84
	907 €

	PP
	57,25 €
	687 €
	1
	18,32
	219,84
	907 €


La concessió d'aquesta subvenció s’emmarca allò que estableix l'article 22.2.a) de la Llei 38/2003, de 17 de novembre, General de Subvencions, en els articles del 39 a 41 de les bases d’execució del pressupost municipal i a la ordenança general de subvencions de Dosrius.
D’acord amb el que disposa l’article 28 del Reglament Orgànic Municipal de l’ajuntament de Dosrius, els regidors que durant el mandat decideixin separar-se o siguin expulsats del grup format per la candidatura amb que van concórrer a les eleccions, no podran formar nou grup municipal ni integrar-se en un altre grup ja constituït, ni formar part del Grup mixt, i quedaran com a regidors no adscrit.
Això suposarà la pèrdua del dret a les assignacions del Grup Municipal i mantindran només les assignacions de la part fixa per regidor electe.
SEGONA. - OBJECTE 
És objecte d'aquest acord la regulació d'una subvenció, prevista nominativament en el Pressupost de 2024 de l'Ajuntament de Dosrius a favor dels grups municipals, per al finançament de les despeses realitzades en l’exercici de les seves funcions.
TERCERA. - COMPATIBILITAT 
Aquesta subvenció és compatible amb la percepció d'altres subvencions, ajudes, ingressos o recursos per a la mateixa finalitat, procedent d'altres Administracions o ens públics o privat. Tanmateix l’import total de les subvencions rebudes per a la mateixa finalitat no podrà superar el cost total del projecte/activitat a desenvolupar. 
QUARTA.-  ACCEPTACIÓ DE LA SUBVENCIÓ
S’entendrà acceptada la subvenció si transcorregut un mes des de la notificació no es  manifesta oposició per part del beneficiari.
CINQUENA. - ACTUACIÓ SUBVENCIONADA I TERMINI DE REALITZACIÓ 
Seran  despeses justificable aquelles que responguin a les pròpies de funcionament del grup municipal en la seva activitat corporativa municipal, amb els límits establerts a l’article 73.3 de la Llei reguladora de Bases de Règim Local, que prohibeix explícitament les remuneracions del personal de qualsevol tipus al servei de la corporació i l’adquisició d’actius de caràcter patrimonial.
Les despeses que es consideraran elegibles als efectes de la justificacions de les aportacions a Grups Municipals seran les que es detallen tot seguit:
· Despeses d’arrendament de local per a ús del Grup Municipal ( en cap cas es consideraran elegibles despeses de lloguer de local del Partit Polític)
· Despeses de material d’oficina (els ordinadors, impressores i resta de maquinària que tenen consideració de inversió amb una vida útil superior a un any restaran exclosos)
· Despeses de inserció de publicitat del Grup Municipal a nivell del propi municipi
· Despeses d’edició de butlletins informatius, tríptics etc.. i despeses de distribució dels mateixos
· Despeses per assistència jurídica al Grup Municipal en qüestions relacionades expressa i exclusivament amb la seva activitat al municipi
· Despeses de subscripció a revistes especialitzades o a bases de dades relacionades amb la seva tasca municipal
· Despeses vinculades a actes i celebracions relacionades amb la promoció del Grup al municipi, celebracions de efemèrides, reunions amb associacions, veïns o celebració de conferències (càtering, ponències...)
· Despeses de assistència dels regidors a cursos de formació, jornades o sessions de perfeccionament (justificant de pagament de la inscripció)
· Despeses de locomoció. Únicament s’acceptaran les despeses de locomoció que es pugui relacionar de manera directa amb assistència a reunions, actes, formacions fora del municipi, que puguin ser justificades i comprovades documentalment i que tinguin relació directa deduïble de la documentació presentada, amb la seva tasca a nivell municipal,  i únicament, per la part que correspongui a la distància del desplaçament, que s’haurà de declarar i es calcularà la preu de quilometratge que abona l’administració i que es determina per ordre Ministerial,  que actualment es concreta en 0,26 euros/kilòmetre.
· Despeses de manteniment dels comptes bancaris on s’ingressa l’assignació del grup
· Aportacions del Grup Municipal al partit polític, sempre que aquestes tinguin lloc dins el període d’execució de les depeses, es faci per acord del grup municipal  i es certifiqui per part del partit que els fons no s’han destinat a remuneracions de cap tipus ni a l’adquisició d’actius de caràcter patrimonial 
S’estableix com termini d’execució de l'activitat el que va des de l’1 de gener de 2024 fins a 31 de desembre de 2024
SISENA. - OBLIGACIONS DEL BENEFICIARI 
Constitueixen obligacions del beneficiari, el compliment del qual haurà d'acreditar: 
a) No estar incursa en  prohibició per a l'obtenció de la condició de beneficiari de l'article 13 de la Llei 38/2003, de 17 de novembre, General de Subvencions, i estar al corrent de les seves obligacions fiscals amb l'Ajuntament. 
b) Estar al corrent en el compliment de les seves obligacions tributàries i enfront de la Seguretat Social. 
c) Comunicar a l'Ajuntament de Dosrius l'obtenció d'altres subvencions o ajudes finalistes que financin les mateixes activitats subvencionades. 
d) Sotmetre's a les actuacions de comprovació i seguiment de l'activitat i de control financer que poguessin realitzar els diferents serveis de l'Ajuntament. 
e) Els documents de qualsevol mena justificatius de l’aplicació dels fons rebuts, s’hauran de conservar per un període no inferior als 6 anys, comptadors des de la finalització del termini de presentació de justificacions.
SETENA. - FORMA DE PAGAMENT 
El pagament de la subvenció es realitzarà en pagaments mensuals, d’acord amb l’acord del Ple da data 04 de juliol de 2023, en el qual s’aprova la moció d’alcaldia d’establiment del règim de dedicació i de les retribucions i indemnitzacions dels membres de la corporació.
VUITENA. - ÒRGAN GESTOR 
Té la condició d'òrgan gestor d'aquesta subvenció la intervenció municipal de l'Ajuntament de Dosrius
Tot tràmit relacionat amb aquesta subvenció es gestionarà a través de l'esmentat òrgan gestor. 
NOVENA.- JUSTIFICACIÓ. 
En el termini màxim de tres mesos des de la data de finalització del període d’execució i s'haurà de presentar a l'òrgan gestor el compte justificatiu de les despeses que comprendrà la següent documentació: 
1. Memòria justificativa subscrita pel beneficiari o el seu representant indicativa de les activitats desenvolupades, del compliment de les condicions imposades i dels resultats obtinguts. 
2. Relació subscrita pel beneficiari o el seu representant expressiva de la totalitat de les despeses derivades de l'activitat, degudament desglossats i detallats, i a la qual s'acompanyarà relació d'originals o còpia de les factures i despeses per import igual o superior al de la subvenció atorgada. Les còpies dels justificants o despeses només seran admissibles quan hagin estat degudament acarades per funcionari adscrit a l'àrea o servei gestor de la subvenció, previ examen i estampillat de l'original. 
3. Declaració subscrita pel beneficiari o la seva representant relativa a la inexistència d'altres subvencions o ajudes que hagin obtingut per a la mateixa finalitat o, si escau, esment exprés dels altres ingressos o ajudes que hagin finançat l'activitat, amb indicació d'import o procedència. 
Els models per a la justificació es poden trobar a la web de l’Ajuntament de Dosrius, www.dosrius.cat.
DESENA. – INFRACCIONS. 
Procedirà el reintegrament de la subvenció conforme al disposat en el Títol II de la Llei 38/2003, de 17 de novembre, General de Subvencions, l’ordenança general de subvencions de Dosrius i l’article 30 de les bases d’execució del pressupost municipal  que textualment diu:
1. Constitueixen infraccions administratives en matèria de subvencions i ajuts públics les següents conductes, quan en elles intervinguin el dol, culpa o simple negligència:
a) La obtenció d’una ajuda o subvenció falsejant las condicions requerides per a la seva concessió o ocultant las que l’ haguessin impedit o limitat.
b) La no aplicació de las quantitats rebudes a les finalitats per les que la subvenció fou concedida, sempre que no s’hagi procedit a la seva devolució sense requeriment previ.
c) L’incompliment, per raons imputables al beneficiari de les obligacions assumides com a conseqüència de la concessió de la subvenció.
d) La falta de justificació, en el seu cas, de l’ús donat als fons rebuts.
2. Seran responsables de les infraccions els beneficiaris que realitzen las conductes tipificades.
3. Les infraccions es sancionaran amb multa fins el triple de la quantitat indegudament obtinguda, aplicada o no degudament justificada. La multa serà independent de la obligació de reintegre.
ONZENA. - DURADA DEL CONVENI. 
El present acord tindrà efectes des de l’1 de gener de 2024  i es perllongarà la seva vigència fins que s'hagi realitzat l'activitat subvencionada i hagi estat  justificat el seu finançament. 
L'anterior és sense perjudici dels procediments de reintegrament o sancionadors que pogués haver lloc, i de les obligacions que incumbeixin al beneficiari, així com del deure de conservació de documents que li imposa la vigent legislació. 
DOTZENA.- NATURALESA DE L’ACORD I LEGISLACIÓ APLICABLE. 
Aquest acord té naturalesa jurídic-administrativa. 
En el no previst en aquest conveni serà d'aplicació la Llei 38/2003, de 17 de novembre, General de Subvencions i el seu Reglament, aprovat per Reial decret 887/2006, de 21 de juliol, la ordenança general de subvencions aprovada per l’Ajuntament en data 24 de desembre de 2009 i vigent fins la seva modificació o derogació, les bases d’execució de pressupost municipal  i  la resta de legislació de Règim Local reguladora de subvencions públiques i de procediment administratiu. 
Les qüestions litigioses que sorgeixin en aplicació del present conveni seran resoltes en via administrativa per l'òrgan competent i, si escau, davant la jurisdicció contenciós-administrativa. 
Per tot això, es proposa l’adopció dels següents acords:
Primer.- APROVAR les estipulacions que han de regir l’acord d’atorgament de subvenció als grups polítics municipals per a l’anualitat 2024
Segon.- CONDICIONAR l’aprovació dels imports assignats a cada grup i regidor a la prèvia aprovació pel Ple de l’increment de l’import de les assignacions per a la legislatura 2023-2027
Tercer.- NOTIFICAR aquesta resolució als grups polítics municipals i a la intervenció per tal que tramiti la seva comunicació a la Base de Dades Nacional de Subvencions, d’acord amb la normativa vigent.”

	[bookmark: _Hlk116546323]Resultat de la votació
	majoria absoluta

	Detall de la votació
	S'aprova per 7 vots a favor manifestats pels grups municipals del PSC, JxCAT i el regidor no adscrit Pedro Martínez Rigote i 5 vots en contra manifestats pels grups municpals d'ERC, LAPAC i SDP




L’acord que precedeix consta en l’esborrany de l’acta de la sessió expressada, certificant-se amb les salvetats de l’article 206 del ROFRJ de les Entitats Locals i a reserva del que resulti de l’aprovació de l’acta corresponent.

I perquè així consti expedeixo aquest certificat, d’ordre i amb el vistiplau de l’alcaldessa.

